<classify> BAADA ya serikali kurasimisha vijiji 920 vilivyokuwa ndani ya hifadhi kuwa vijiji kamili, Rais John Magufuli, amewaonya wananchi kutovamia tena hifadhi na mapori kwa kuwa hatarasimisha tena kijiji kitakachovamia maeneo hayo.Pia, ameweka wazi kuwa, kuanzia sasa mtu yeyote atakayevamia pori au hifadhi za taifa na kuanzisha kijiji, naye atavamiwa na kuondolewa kwa nguvu.Rais Magufuli ameyasema hayo mkoani Katavi jana wakati akizungumza na wananchi wa Halmashauri ya Mlele mara baada ya kufungua barabara ya Kanazi-Kizi-Kibaoni, ikiwa ni siku yake ya kwanza ya ziara yake ya kikazi katika mkoa huo.Kati ya vijiji hivyo 920 vilivyorasimishwa, mkoani Katavi vipo 60 na katika halmashauri hiyo ya Mlele vipo 14.Alisema serikali iliamua kuvirasimisha vijiji hivyo kwa kufuta baadhi ya mapori na hifadhi na maeneo hayo kuyarejesha kwa wananchi baada ya kutambua kuona shida ziliziokuwa zikiwakabili.Tumefanya haya kwa kutambua shida za wananchi, natoa wito kwa vijiji 60 na vile vingine 860 tulivyoamua kuviachia isiwe chanzo cha kutafuta vijiji vingine kwenye mapori. Sitaongeza kijiji kingine kwenye mapori.Lazima tuambizane ukweli, alisema. Rais Magufuli alionya kuwa, kuanzia sasa mtu atakayevamia eneo la pori au hifadhi, hatavumiliwa ataondolewa kwa nguvu.Aidha, baada ya vijiji hivyo kurasimishwa, aliwaagiza viongozi wa mikoa wa maeneo husika kuvipangia vijiji hivyo matumizi ya ardhi, huku wahusika wa mapori na hifadhi wakiagizwa kuweka mipaka yao upya ili kudhibiti migogoro isitokee.Msigombanishe watu, kama mtu alikuwa na eneo kubwa basi ni bahati yake si kumpunguzia. Sitaki kusikia mtu alikuwa na eka 20 mmempunguzia na kumbakishia tano, aliyewahi kawahi aliyechelewa kachelewa, alisema.  <topic>: KITAIFA 